《同德清徐方虎钱塘张步青东阳赵湛卿登永嘉江心寺浮图》
清代·叶燮

鹫宫突兀傍银河，界破青冥一雁过。名士登高双泪下，故人回首万峰多。

新传蜃海销兵甲，若个鱼矶卧薜萝？尺五去天知不远，凭君才调问如何。

作者简介：（1627—1702）江苏吴江人，浙江嘉兴籍，字星期，号已畦。叶绍袁子。康熙九年进士。任江苏宝应知县。十四年，以三藩乱时役重民饥，与巡抚慕天颜不合，被劾罢官。居吴县横山，常出游览四方名胜。精研诗学理论，所作以险怪为工。有《原诗》、《巳畦诗文集》。又摘汪琬文章缺点，著《汪文摘谬》。